MTC มอบเงิน 110 ลบ. “รพ.-สถาบันการแพทย์” ฝ่าโควิด-19
MTC มอบเงิน 110 ลบ. เพื่อสนับสนุนการจัดหาอุปกรณ์และเครื่องมือทางการแพทย์ ให้กับโรงพยาบาลและสถาบันการแพทย์ เพื่อสู้ภัยโควิด-19
5 ส.ค. 2564

นางดาวนภา เพชรอำไพ กรรมการผู้จัดการ บริษัท เมืองไทย แคปปิตอล จำกัด (มหาชน) หรือ MTC และนายชูชาติ เพ็ชรอำไพ ประธานกรรมการบริหาร มอบเงินจำนวน 110 ล้านบาท โดยนายอนุทิน ชาญวีรกูล รัฐมนตรีว่าการกระทรวงสาธารณสุข เป็นผู้รับมอบ เพื่อสนับสนุนการจัดหาอุปกรณ์และเครื่องมือทางการแพทย์ ให้กับโรงพยาบาลและสถาบันการแพทย์ เพื่อสู้ภัยโควิด-19 ประกอบด้วย สถาบันบำราศนราดูร, โรงพยาบาลรามาธิบดี, โรงพยาบาลรามาธิบดีจักรีนฤบดินทร์, โรงพยาบาลศิริราช, โรงพยาบาลจุฬาลงกรณ์ สภากาชาดไทย, โรงพยาบาลธรรมศาสตร์เฉลิมพระเกียรติ, โรงพยาบาลวชิรพยาบาล, โรงพยาบาลในจังหวัดสุโขทัย และโรงพยาบาลในสังกัดกรุงเทพมหานคร 10 แห่ง งานดังกล่าวจัดขึ้นที่ สำนักงานปลัดกระทรวงสาธารณสุข